**Nolikuma 5.pielikums**

**LĪGUMS Nr. \_\_\_\_\_\_\_\_\_\_\_\_**

Siguldā 2017.gada \_\_\_. \_\_\_\_\_\_\_\_\_\_\_\_\_\_\_\_\_

**Siguldas novada Dome**, reģistrācijas Nr. 90000048152, juridiskā adrese Pils iela 16, Sigulda, Siguldas novads, LV – 2150, tās izpilddirektores Jeļenas Zarandijas personā, kura rīkojas pamatojoties uz Siguldas novada Domes 2013.gada 13.jūnija saistošajiem noteikumiem Nr.14 „Siguldas novada pašvaldības nolikums” (protokols Nr.13, §2), turpmāk tekstā saukts **Pasūtītājs**, no vienas puses, un

/*Pretendents – fiziska vai juridiska persona*/ **\_\_\_\_\_\_\_\_\_\_\_\_\_\_\_\_\_\_\_\_**, /*reģistrācijas Nr. vai personas kods:*/\_\_\_\_\_\_\_\_\_\_\_\_\_\_\_\_, adrese \_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_personā, kurš (-a) rīkojas pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā saukts **Izpildītājs**, no otras puses,

abi kopā turpmāk tekstā saukti arī Līdzēji, katrs atsevišķi – Līdzējs, pamatojoties uz Publisko iepirkumu likuma 9.pantu, Siguldas novada Domes rīkoto iepirkumu “Fizioterapeitu pakalpojums bērnu fizisko aktivitāšu – vingrošanas nodarbību vadīšanā ESF projekta Nr. 9.2.4.2/16/I/018 “Esi vesels Siguldas novadā!” ietvaros” (identifikācijas Nr. SND 2017/36/CFLA), turpmāk šā līguma tekstā saukts Iepirkums,rezultātiem, noslēdz šādu līgumu, turpmāk tekstā saukts Līgums:

1. **Līguma priekšmets**
	1. **Pasūtītājs** pasūta un **Izpildītājs** organizē un vada vingrošanas nodarbības \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(uzskaitīt iepirkuma priekšmeta attiecīgo daļu)*, saskaņā ar Tehnisko specifikāciju (Līguma pielikums Nr.1), Tehnisko piedāvājumu (Līguma pielikums Nr.2) un Finanšu piedāvājumu (Līguma pielikums Nr.3), (turpmāk – Darbs).
	2. Darbs tiek uzskatīts par izpildītu Līdzējiem parakstot Darba nodošanas – pieņemšanas aktus par katru kalendāro mēnesi, kas ir Līguma neatņemamas sastāvdaļas.
	3. Līguma darbības termiņš - līdz 2019.gada 30.decembrim.
2. **Norēķinu kārtība un līgumsods**
	1. *Ja izpildītājs nav PVN maksātājs:*

**Pasūtītājs** samaksā **Izpildītājam** par Līguma Darbu \_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ euro \_\_ centi), neskaitot pievienotās vērtības nodokli, turpmāk kopējā Līguma summa, šādā kārtībā:

*Ja Izpildītājs ir PVN maksātājs:*

**Pasūtītājs** samaksā **Izpildītājam** par Līguma Darbu \_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ euro \_\_ centi) un pievienotās vērtības nodokli \_\_\_\_\_\_EUR (\_\_\_\_\_\_\_\_\_\_\_\_\_\_\_\_\_\_euro \_\_\_\_\_centi), kopā \_\_\_\_\_\_EUR (\_\_\_\_\_\_\_\_euro \_\_\_\_centi), turpmāk kopējā Līguma summa

* 1. Norēķins par Līgumā paredzēto Darbu izpildi tiek veikts par katru kalendāro mēnesi atsevišķi, atbilstoši novadīto nodarbību skaitam attiecīgajā mēnesī, kas tiek noformēts ar Darba nodošanas-pieņemšanas aktu.
	2. Norēķins par katru kalendāro mēnesi tiek pārskaitīts 10 (desmit) darba dienu laikā no Darba pieņemšanas-nodošanas akta par katru kalendāro mēnesi abpusējas parakstīšanas un attiecīga **Izpildītāja** atbilstoši normatīvajiem aktiem sagatavota rēķina saņemšanas, iesniedzot iepriekšminētos dokumentus gan papīra formātā Līguma 8.3.apakšpunktā minētajai kontaktpersonai, gan nosūtot tos elektroniski uz e-pasta adresi: rekini@sigulda.lv.
	3. **Izpildītājs** atbild par nodokļu nomaksu normatīvajos aktos paredzētajā kārtībā un apjomā.
	4. Ja **Izpildītājs** neizpilda Līguma 1.1.apakšpunktā minēto Darbu, **Izpildītājs** atgriež **Pasūtītājam** Līguma 2.1.apakšpunkta ietvaros saņemto maksājumu par Darba izpildi par attiecīgo gadu (2017. un/vai 2018. un/vai 2019.g.)., attiecīgi summu pārskaitot **Pasūtītājam** uz Līgumā norādīto bankas norēķinu kontu.
	5. Papildu Līguma 2.5.apakšpunktā noteiktajam **Pasūtītājam** ir tiesības prasīt **Izpildītājam** maksāt līgumsodu 10% apmērā no Līguma 2.1.apakšpunktā minētās kopējās Līguma summas.
	6. Ja **Pasūtītājs** nepilda Līguma 2.3.apakšpunktā paredzētās saistības noteiktajā termiņā, **Izpildītājs** var pieprasīt **Pasūtītājam** maksāt 0,5% līgumsodu par katru nokavēto dienu, bet ne vairāk kā 10% no Līguma 2.1.apakšpunktā minētās kopējās Līguma summas.
	7. Līgumsoda samaksa neatbrīvo no saistību izpildes un zaudējumu atlīdzināšanas pienākuma.
	8. Līguma 2.1.apakšpunktā minēto summu Pasūtītājs izmaksā no ESF projekta Nr. 9.2.4.2/16/I/018 “Esi vesels Siguldas novadā!” budžeta. Darba pieņemšanas-nodošanas aktos un rēķinos norādīt atsauci uz ESF projekta Nr. 9.2.4.2/16/I/018 “Esi vesels Siguldas novadā!”.
	9. Kopējā Līguma summa visā Līguma darbības laikā netiks paaugstināta sakarā ar cenu pieaugumu darbaspēka un/vai materiālu izmaksām, nodokļu likmes vai nodokļu normatīvā regulējuma izmaiņām, kā arī jebkuriem citiem apstākļiem, kas varētu skart kopējo Līguma summu.
1. **Pasūtītāja tiesības un pienākumi**
	1. **Pasūtītājs** ir tiesīgs:
		1. kontrolēt Darba veikšanas gaitu un pieprasīt no **Izpildītāja** attiecīgu informāciju;
		2. saņemt kvalitatīvi izpildītu Darbu.
	2. **Pasūtītājs** apņemas:
		1. sniegt **Izpildītājam** visu pieejamo informāciju, kas nepieciešama Līguma izpildei;
		2. nodrošināt **Izpildītājam** iespēju veikt Darbu bez traucējumiem no **Pasūtītāja** puses, kā arī apņemas savlaicīgi informēt **Izpildītāju** par jebkādiem noteikumiem, kas var kavēt vai traucēt Darbu izpildi;
		3. veikt maksājumus Līgumā noteiktajā termiņā;
		4. nozīmēt pilnvaroto pārstāvi, kas veiks Darba izpildes kontroli un parakstīs Darba nodošanas – pieņemšanas aktu.
2. **Izpildītāja tiesības un pienākumi**
	1. **Izpildītājs** apņemas:
		1. Iepirkuma priekšmeta *I, II, III, IV, V, VI, VII, VIII, IX* DAĻAI:
			1. nodrošināt fizioterapeita pakalpojumu bērnu fizisko aktivitāšu – vingrošanas nodarbību vadīšanā pirmsskolas vecuma (5, 6 gadi) bērniem atbilstoši Tehniskajai specifikācijai;
			2. ka nodarbības vadīs speciālists ar fizioterapeita vai fizioterapeita asistenta kvalifikāciju;
			3. ievērot ar fizioterapeita darbību saistīto regulējošo normatīvo aktu prasības;
			4. nepieciešamības gadījumā, nodarbības norisi nodrošināt ar **Izpildītāja** inventāru;
			5. ka 1 (vienas) nodarbības minimālais ilgums – 20 minūtes;
			6. pēc nodarbību katra cikla noslēguma iesniegt pārskatu par nodarbību rezultātiem (I cikls: 2017.gada 1.septembris - 2018.gada 31.maijs, II cikls: 2018.gada 1.septembris – 2019.gada 31.maijs, III cikls: 2019.gada 1.septembris – 2019.gada 31.decembris)
			7. nodrošināt nodarbību vadītāja nokļūšanu uz nodarbību vietu par saviem līdzekļiem;
			8. nodrošināt nodarbību publicitāti sociālajos tīklos, iekļaujot atsauci uz projektu.
	2. nodrošināt nodarbību apmeklētāju uzskaiti un anketēšanu, atbilstoši projekta prasībām.Līgumā paredzēto Darbu veikt atbilstoši Līguma nosacījumiem, tā pielikumiem, un normatīvajiem aktiem, kas regulē Darba veikšanu;
	3. Darba izpildē iesaistīt tikai kompetentas, atbilstošu izglītību un kvalifikāciju ieguvušas personas saskaņā ar iesniegto piedāvājumu Iepirkumā **Izpildītājs** ir pilnībā atbildīgs **Pasūtītājam** par iesaistītā personāla Darba kvalitāti.
	4. veicot Darbu, ievērot visas normatīvajos aktos noteiktās prasības, t.sk. darba, vides aizsardzības un ugunsdrošības prasības.
	5. **Izpildītājs** ir pilnā mērā materiāli atbildīgs par **Pasūtītājam** nodarītajiem zaudējumiem, kas radušies sakarā ar to, ka **Izpildītājs** nav savlaicīgi un pienācīgā kvalitātē veicis Darbu, kā arī pieļāvis trūkumus, defektus un pārkāpumus.
3. **Darba nodošanas - pieņemšanas kārtība**
	1. Darbanodošana **Pasūtītājam** tiek noformēta ar Darba nodošanas - pieņemšanas aktu, parakstot to abu Līdzēju pārstāvjiem par katru kalendāro mēnesi 10 darba dienu laikā pēc pēdējās nodarbības attiecīgajā mēnesī.
	2. Gadījumā, ja **Pasūtītājs** nav apmierināts ar Darba kvalitāti un izpildi uz tā nodošanas brīdi un ir saņemtas vairāk kā 3 (trīs) rakstveida sūdzības no pakalpojuma saņēmēju likumiskajiem pārstāvjiem vai attiecīgās pirmskolas izglītības iestādes darbiniekiem, tad **Pasūtītājs** ir tiesīgs prasīt **Izpildītājam** maksāt līgumsodu 5% apmērā no Līguma 2.1.apakšpunktā minētās kopējās Līguma summas.
	3. **Pasūtītājs** apņemas izteikt pretenzijas par paveikto Darbu, ja tādas būs, 7 (septiņu) darba dienu laikā no Darba nodošanas - pieņemšanas akta par katru kalendāro mēnesi parakstīšanas un iesniegšanas dienas no **Izpildītāja** puses.
	4. Līdzēji ir atbildīgi saskaņā ar Latvijas Republikas normatīvajiem aktiem par zaudējumiem, kas radušies Līguma noteikumu neievērošanas rezultātā. Līdzējiem ir pienākums atlīdzināt šajā sakarā radītos tiešos zaudējumus.
	5. Par Darba nodošanas termiņa kavējumu **Izpildītājs** maksā **Pasūtītājam** līgumsodu 0,5% apmērā no Līguma summas par katru nokavēto kalendāro dienu, bet ne vairāk kā 10% no Līguma kopējās summas.
4. **Nepārvarama vara**
	1. Līdzēji tiek atbrīvoti no atbildības par daļēju vai pilnīgu Līgumā paredzēto saistību neizpildi, ja tā radusies pēc Līguma noslēgšanas nepārvaramas varas un ārkārtēju apstākļu rezultātā, kurus Līgumslēdzēji nevarēja paredzēt un novērst racionāliem līdzekļiem. Šeit pieskaitāmi ugunsgrēks, plūdi, zibens, blokāde, militārās akcijas, varas orgānu darbība un normatīvo aktu izmaiņas, kā arī pārējie Līgumslēdzēju kontrolei nepakļautie apstākļi.
	2. Par Līguma 6.1.punktā minēto apstākļu iestāšanos viens Līdzējs 3 (trīs) dienu laikā nosūta paziņojumu otram Līdzējam un Līdzēji rakstveidā vienojas par Līguma noteikumu tālāko izpildi, kā arī ziņo rakstiski otram Līdzējam par laika pagarinājumu, kas nepieciešams saistību izpildei. Tāpat arī Līdzējiem ir jāpaziņo par to, kad ir beigusies nepārvaramas varas un ārkārtas apstākļu darbība, uz ko balstoties, Līdzēji vienojas par turpmākajām Līguma darbības sekām.
	3. Nepārvaramas varas apstākļu esamība ir jāpierāda Līdzējam, kurš uz tiem atsaucas.
5. **Līguma izbeigšana**
	1. Katram no Līdzējiem ir tiesības vienpusēji atkāpties no Līguma, ja otrs Līdzējs noteiktajā termiņā nav izpildījis Līgumā noteiktās saistības. Šajā gadījumā saistības neizpildījušais Līdzējs sedz otram Līdzējam radītos zaudējumus.
	2. **Pasūtītājam** ir tiesības vienpusēji izbeigt Līgumu, par to iepriekš rakstiski paziņojot **Izpildītājam** gadījumos, ja:
		1. **Izpildītājs** Līgumā noteiktajā termiņā nav uzsācis Darbu izpildi atbilstoši Iepirkuma priekšmeta daļas specifikācijai vai neievēro normatīvo aktu prasības;
		2. **Izpildītājs** pārkāpj Līguma un tā pielikumu noteikumus;
		3. Tiek pasludināts **Izpildītāja** maksātnespējas process vai tiek uzsākts **Izpildītāja** likvidācijas process.
	3. Līguma izbeigšana neatbrīvo Līdzējus no tām savstarpējām finansiālām un citām no šī Līguma izrietošām saistībām, kas radušās Līguma darbības laikā un nav tikušas nokārtotas līdz Līguma izbeigšanai.
	4. Līdzēji ir tiesīgi izbeigt Līgumu, rakstiski vienojoties.
	5. Ja **Pasūtītājs** izmanto tiesības vienpusēji izbeigt līgumu, Līdzēji sastāda atsevišķu aktu par faktiski izpildīto Darbu apjomu un to vērtību. **Pasūtītājs** pieņem Darbus tādā apjomā, kādā tie ir veikti un kuri atbilst Līgumam.
6. **Nobeiguma noteikumi**
	1. Līgums stājas spēkā tā abpusējas parakstīšanas brīdī un ir spēkā līdz saistību pilnīgai izpildei.
	2. Līgums satur Līdzēju pilnīgu vienošanos, Līdzēji ir iepazinušies ar tā saturu un piekrīt visiem tā punktiem, ko apliecina ar saviem parakstiem.
	3. Siguldas novada pašvaldības Izglītības pārvaldes galvenā speciāliste Sandra Ķirule šā Līguma ietvaros ir tiesīga parakstīt Darba nodošanas – pieņemšanas aktus par katru kalendāro mēnesi un šā Līguma ietvaros ir arī **Pasūtītāja** kontaktpersona, tālrunis 26496642 e-pasts: sandra.kirule@sigulda.lv
	4. **Izpildītāja** kontaktpersona ir\_\_\_\_\_\_\_\_\_\_\_\_\_\_\_\_\_\_\_, tālrunis \_\_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	5. Visus strīdus un domstarpības, kas rodas šā Līguma darbības laikā, Līdzēji risina pārrunu ceļā. Ja Līdzēji nepanāk vienošanos 20 (divdesmit) darba dienu laikā, strīdi tiek izskatīti tiesā normatīvajos aktos noteiktajā kārtībā.
	6. Jebkuras izmaiņas šā Līguma noteikumos stāsies spēkā tikai tad, kad tās tiks noformētas rakstiski un tās parakstīs Līdzēji.
	7. Katram Līdzējam ir pienākums iespējami īsākajā laikā paziņot otram Līdzējam par savas adreses, rekvizītu vai norēķinu kontu izmaiņām, ja tādas tiktu veiktas.
	8. Ja kāds no Līguma noteikumiem zaudē savu juridisko spēku, tas neietekmē pārējos Līguma noteikumus.
	9. Jautājumos, ko neregulē Līguma noteikumi, Līdzēji vadās no Latvijas Republikas normatīvajiem aktiem.
	10. Līgums ir sastādīts un parakstīts 2 (divos) eksemplāros. Katrs no Līdzējiem saņem vienu Līguma eksemplāru. Abiem Līguma eksemplāriem ir vienāds juridisks spēks.

**9. Pušu rekvizīti un paraksti**

**Pasūtītājs:** **Izpildītājs:**

|  |  |
| --- | --- |
|  **Siguldas novada Dome**Pils iela 16, Sigulda, LV-2150 Reģ. Nr. 90000048152Valsts kase Konta nr. LV52 TREL 9802 4160 1700 0 |  |

Izpilddirektore\_\_\_\_\_\_\_\_\_\_\_\_\_\_\_\_\_\_\_J.Zarandija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_